- CHAKER.S seg tama-s yura-d yiwen n umagrad ɣef wayen yerzan amecwar i ɣef i d-tɛedda tmedyazt taqbaylit i wumi isemma  Leɛwayed n wezbu d umennuɣ, tamedyazt tamaziɣt taqbaylit, amecwar udyiz3. Yebḍa amecwar n tmedyazt taqbaylit ɣef sḍis n talliyin: tallit n lɛerc d teqbilt (weqbel anekcam aṛumi), tallit n unekcam aṛumi (1830-1871), tallit taberkant (1971-1945), tallit n uflali n twaṭanit (1945-1954), tallit n tegrawla (1954-1962), tallit n tmagit (1970- ar ass-a). Deg lewhi-ines asefru aqbayli yega asurif ameqqran deg unnar n tetrarit di kraḍ talliyin tineggura, aya-agi yettban-d deg wadeg yuɣ umedyaz deg tallit tamirant i ixulfen ayen akken yellan deg tensayit, d yisental imaynuten yeqqnen s tuget ɣer tmagit, tasertit d yidles d waṭas n yiferdisen-nniḍen n tetrarit i d-yebder.